b'\n_START_ARTICLE_\nMand\xc5\xabrija\n_START_SECTION_\nIstorija\n_START_PARAGRAPH_\nMand\xc5\xabrija buvo svarbi mesapi\xc5\xb3 tvirtov\xc4\x97 kovoje su Tarantu. Spartos karalius Archidamas III \xc5\xbeuvo prie Mand\xc5\xabrijos sien\xc5\xb3 338 m. pr. m. e., kai band\xc4\x97 pad\xc4\x97ti Tarantui (Plutarchas Mand\xc5\xabrij\xc4\x85 vadino Mandonion). Miestas sukilo prie\xc5\xa1 Hanibal\xc4\x85, bet buvo u\xc5\xbeimtas 209 m. pr. m. e._NEWLINE_Plinijus Vyresnysis mini Mand\xc5\xabrij\xc4\x85 savo Gamtos istorijoje. Jis apib\xc5\xabdino \xc5\xa1ulin\xc4\xaf su nekintan\xc4\x8diu vandens lygiu. Nesvarbu kiek vandens pasemta, lygis nesikei\xc4\x8dia. I\xc5\xa1 \xc5\xa1ulinio centro auga migdolo medis. \xc5\xa0is \xc5\xa1ulinys i\xc5\xa1liko._NEWLINE_Miest\xc4\x85 sugriov\xc4\x97 sarac\xc4\x97nai X a. Gyventojai atstat\xc4\x97 miest\xc4\x85 ir pavadino Kasalnovu. 1700 m. sugr\xc4\xaf\xc5\xbeo senasis pavadinimas.\n_START_SECTION_\nPrimitivo di Manduria\n_START_PARAGRAPH_\nPrimitivo di Manduria yra stiprus, sunkus raudonas vynas. Jo kokyb\xc4\x97 Italijoje pripa\xc5\xbe\xc4\xafstama \xc5\xa1imtme\xc4\x8diais. Anks\xc4\x8diau j\xc4\xaf mai\xc5\xa1\xc4\x97 su komerci\xc5\xa1kai s\xc4\x97kmingesniais \xc5\xa0iaur\xc4\x97s Italijos vynais. Buvo tikimasi, kad Mand\xc5\xabrijos primityvas suteiks gilum\xc4\x85. D\xc4\x97l komercializacijos stokos \xc5\xa1is vynas beveik ne\xc5\xbeinomas u\xc5\xbe Italijos rib\xc5\xb3._NEWLINE_Paai\xc5\xa1k\xc4\x97jo, kad primityvo vynuogi\xc5\xb3 veisl\xc4\x97 geneti\xc5\xa1kai pana\xc5\xa1i \xc4\xaf Kalifornijos Zinfandel. Manoma, kad primityvo veisl\xc4\x97 atsirado Senov\xc4\x97s Graikijoje ir Antikos laikais buvo atgabenta \xc4\xaf Piet\xc5\xb3 Italij\xc4\x85._NEWLINE_Primitivo di Manduria DOC sudaro 100% Primityvo vynuog\xc4\x97s. Alkoholio vyne b\xc5\xabna labai daug - apie 14%.'